Da begynner neste steg, der prinsippene og hensikten med jakten - nemlig habilitetsspørsmålet - er glemt: 10-talls, trolig 100-talls telefoner daglig fra aggressive journalister. Nå ringes det ikke lenger bare til Listhaug, men også til selskaper som har kjøpt helt legitime og for dem viktige tjenester: Hva har dere kjøpt? Hvorfor? Hvem? Hvor mye? Hvorfor vil du ikke prate om det? Hva har dere å skjule? Som om også norsk næringsliv skulle være på medienes tiltalebenk, der en nybakt statsråd allerede sitter, stemplet som spion for en fremmed makt.